cometadata/datacite-titles-descriptions-related-identifiers huggingface dataset:
DOI: 10.14457/cu.the.2014.72
title: EVALUATION OF GAS DUMPFLOOD IN WATER-FLOODED RESERVOIR

description: Gas dumpflood in water-flooded reservoir is a method to increase oil recovery by dumping gas from a gas reservoir underneath into the subject oil reservoir after initial period of water flooding. In this study, six design parameters are investigated to determine the suitable strategy of this method. The best well arrangement for 0 dip angle is two horizontal producers with 2,000 ft distance between producers and the vertical injector. For 15° and 30° dip angle, the best well arrangement is one horizontal producer with 4,000 ft distance. Using of 1% water cut criteria yields the best production strategy. The perforation interval of gas reservoir of 0 dip angle is 20% interval from bottom. For 15° and 30° dip angle, perforation interval cannot be varied due to fracture pressure. The best water injection and production rates of 0 dip angle are 3,000 and 7,000 STB/D, respectively. For 15° and 30° dip angle, different combinations of both water injection and liquid production rates yield comparable results. For sensitivity analysis, lower kv/kh ratio of 0° dip angle slightly increases oil recovery but too low ratio moderately reduces oil recovery due to the fact that oil cannot move down to producers. For 15° dip angle, there is insignificant difference of oil recovery among different anisotropy ratios. For 30° dip angle, higher ratio slightly increases oil recovery. In term of gas thickness, higher gas thickness slightly increases oil recovery for 0° and 30° dip angle. For 15° dip angle, oil recovery moderately increases. Higher depth difference between oil and gas reservoir slightly increases oil recovery except for the case of 3,000 ft depth difference of 0° dip angle due to skin factor. In term of Sorw, the lower the residual oil, the higher the oil recovery except for the case of 30° dip angle that the results show no trend. The reduction of Sorg shows moderately higher oil recovery than the reduction of Sorw. Lower oil recovery is obtained when original oil viscosity increases.
DOI: 10.17632/53w4dbjs9k.1
title: Measuring Creativity in Music Composition - A comparison of teacher and student raters using the Consensual Assessment Technique

description: This study investigates the suitability of the Consensual Assessment Technique (CAT) in measuring creativity in the General Certificate of Secondary Education music compositions of student’s aged 15–16. For a music teacher, a key element of assessment is soliciting creative responses (products), which are authentic representations of musical creativity. The method of assessing music creativity here is categorized as summative assessment and is one of the most widely used and accepted methods of judging creative acts in situ. This project builds on empirical research regarding CAT’s use in music education. The CAT has become a standard research method in assessing creative products; however, it is not applied consistently across the field. This study examines whether music teachers (experts) and students (gifted novices) can use CAT to achieve an appropriate level of inter-rater agreement when judging a heuristic music composition for creativity. CAT has not been previously used to measure self and peer assessment with secondary school students in music composition. This study found music teachers and students to be highly reliable. This further supports music teachers’ as appropriate judges of student creativity and also acknowledges students who have received adequate support in creativity assessment to be reliable raters. Keywords: Music Composition, Consensual Assessment Technique (CAT), Self-Assessment, Peer Assessment, Creativity.
DOI: 10.17632/wnpk4dgpdy.2
title: The potential impact data of Tylosin and Enrofloxacin veterinary antibiotics on germination and accumulation in barley seed as a forage crop and good dietary sources using LC/MS-MS.

description: The dataset was used to investigate the potential impact of Tylosin and Enrofloxacin veterinary antibiotics on the seed germination percentage, root and shoot length, roots, and shoots over control percent, elongation, fresh weight, and dry weight of seedling. The uptake concentrations were detected and quantified using LC-NS/MS system to assist known the effect of antibiotics accumulation on the seed germination. The data were analyzed statistically to find out the significance of variation between treatments using IBM-SPSS statistic 25.
DOI: 10.14457/cu.the.2014.472
title: การปรับปรุงคุณภาพสำหรับวีดิทัศน์ภาษามือ H.264 ผ่านการส่งแบบไร้สายอัตราบิตต่ำ

description: สำหรับคนหูหนวก ภาษามือถูกใช้เป็นวิธีหลักในการติดต่อสื่อสารแทนการสื่อสารด้วยวาจา ด้วยความก้าวหน้าของเทคโนโลยีจึงเป็นเรื่องธรรมดาที่จะเห็นบริการโทรศัพท์วีดิทัศน์หรือการประชุมทางวีดิทัศน์ที่คนหูหนวกสามารถใช้บริการเหล่านี้สำหรับการติดต่อสื่อสารโดยใช้การแสดงท่าภาษามือระหว่างกัน อย่างไรก็ตามวีดิทัศน์ที่มีการส่งผ่านโครงข่ายทั้งแบบมีสายหรือไร้สายที่มีความกว้างของช่องสัญญาณต่ำและง่ายต่อการเกิดข้อผิดพลาด การเสื่อมของคุณภาพเป็นสิ่งที่หลีกเลี่ยงไม่ได้ ภาพที่บกพร่องนี้ทำให้การแปลความหมายที่ถูกต้องแทบจะเป็นไปไม่ได้เลย ในวิทยานิพนธ์นี้ ผลงานซึ่งประกอบด้วยวิธีการสามแบบถูกนำเสนอด้วยจุดมุ่งหมายเพื่อสร้างวีดิทัศน์ที่ต้านทานต่อความผิดพลาด ลดผลกระทบของการแพร่กระจายความผิดพลาดและเพื่อนำเสนอวิธีการจัดสรรบิตที่เหมาะสมสำหรับวีดิทัศน์ภาษามือ วิธีในลำดับแรกแผนการคืนสภาพมาโครบล็อกภายในถูกนำเสนอร่วมกับแบบจำลองทางภาษา ข้อมูลป้อนกลับและบิตเป้าหมายเพื่อคำนวณจำนวนมาโครบล็อกภายในที่เหมาะสมต่อเฟรม การคืนสภาพมาโครบล็อกภายในถูกจัดสรรในบริเวณใบหน้า มือและลำตัว ลำดับที่สองการจัดเรียงมาโครบล็อกแบบยืดหยุ่นได้ถูกใช้ในการจัดสรรมาโครบล็อกเข้าสู่กลุ่มสไลซ์ที่แตกต่างกันตามแบบจำลองทางภาษาเพื่อลดความน่าจะเป็นที่มาโครบล็อกที่สำคัญจะเกิดการสูญหาย ในลำดับที่สามการปรับปรุงการควบคุมอัตราบิตในระดับเฟรมและมาโครบล็อกถูกนำเสนอเพื่อการจัดสรรบิตที่ชาญฉลาดเพื่อเพิ่มความชัดเจนในการแปลความหมายของวีดิทัศน์ภาษามือที่ถูกเข้ารหัส ผลการทดลองถูกประเมินคุณภาพในเชิงปรวิสัยและความชัดเจนในการแปลความหมาย ผลการทดลองแสดงให้เห็นว่าวิธีที่นำเสนอสามารถปรับปรุงคุณภาพของวีดิทัศน์ภาษามือที่ถูกบีบอัดได้อย่างมีนัยสำคัญและสามารถเพิ่มความชัดเจนในการแปลความหมายในการสนทนาวีดิทัศน์ภาษามือได้เป็นอย่างดี
DOI: 10.14457/cu.the.2014.473
title: การปรับความสมดุลการหมุนของดิสก์ในฮาร์ดดิสก์ไดร์ฟ

description: ความไม่สมดุลของดิสก์ในฮาร์ดดิสก์ไดร์ฟเป็นปัจจัยสำคัญในการทำงานของฮาร์ดดิสก์ไดร์ฟเพื่อให้การอ่านเขียนข้อมูลขณะหมุนด้วยด้วยเร็วรอบสูงมีความเสถียรและแม่นยำ ในกระบวนการผลิตจำเป็นต้องปรับเพื่อให้ความไม่สมดุลของดิสก์ให้มีค่าน้อยเข้าใกล้ศูนย์ที่สุดเพื่อให้เกิดความสมดุล งานวิจัยนี้มีวัตถุประสงค์เพื่อปรับปรุงกระบวนการวัดและปรับความสมดุลของดิสก์ในฮาร์ดดิสก์ไดร์ฟ ให้มีประสิทธิภาพยิ่งขึ้น เนื่องจากกระบวนการนี้มีอัตราผลผลิตต่ำและเวลาในกระบวนการเป็นคอขวดเนื่องจากจำนวนของครั้งการเคาะชิ้นงานเพื่อการปรับสมดุลของดิสก์ไม่เท่ากัน การปรับปรุงกระบวนการผลิตนี้ได้ศึกษาปัจจัยที่มีผลต่อการปรับความสมดุลของดิสก์ทั้งหมด 3 ปัจจัย ได้แก่ (1) รูปแบบการวางแผ่นดิสก์และแกนของสปินเดิลมอเตอร์ 5 รูปแบบ (2) ปัจจัยมุมองศาในการเคาะ 2 ระดับ (3) ความสูงของพินเคาะที่ 2 ระดับ วิเคราะห์ผลข้อมูลโดยวิธีการทางสถิติที่ระดับนัยสำคัญ 0.05 พบว่า มี 2 ปัจจัยที่ส่งผลต่อการปรับสมดุลของดิสก์คือ รูปแบบการวางดิสก์ให้ชิดขอบแกนของสปินเดิลหนึ่งด้าน และที่มุมองศาในการเคาะ 0 องศา จะให้ค่าเฉลี่ยจำนวนครั้งของการเคาะเพื่อปรับความสมดุลของดิสก์น้อยที่สุด สามารถลดค่าเฉลี่ยในการเคาะเพื่อปรับความสมดุลจาก 7 ครั้ง เป็น 5 ครั้ง อัตราผลผลิตเพิ่มจาก 97.45% เป็น 99.30% ทำให้ผลผลิตของกระบวนการปรับความสมดุลของดิสก์เพิ่มขึ้น 72.33%
DOI: 10.14457/cu.the.2014.474
title: เมมเบรนไคโตซานเคลือบแพลทินัมสำหรับเซลล์เชื้อเพลิงชนิดเมทานอลโดยตรง

description: งานวิจัยนี้ได้เคลือบตัวเร่งปฏิกิริยาแพลทินัมแบบไม่ใช้ไฟฟ้าบนเมมเบรนไคโตซาน 4 ชนิด คือ แบบไม่มีการเชื่อมขวาง แบบมีการเชื่อมขวาง แบบโดปของแบบไม่มีการเชื่อมขวาง และแบบโดปของแบบมีการเชื่อมขวาง พบว่า สภาวะการเคลือบที่เหมาะสมเมื่อพิจารณาจากค่าการนำโปรตอนของเมมเบรนในแนวภาคตัดขวาง คือ ที่อุณหภูมิ 60 องศาเซลเซียส นาน 90 นาที ด้วยองค์ประกอบสารละลายเคลือบที่ทำให้เมมเบรนมีค่าการนำโปรตอนสูงสุด ดังนี้ ปริมาณแพลทินัมคลอไรด์, อัตราส่วนโดยมวลของแพลทินัมกับไฮดราซีน, ปริมาณ Na2EDTA และปริมาณสารละลายแอมโมเนีย เท่ากับ 5 กรัมต่อลิตร, 2 : 1.5, 80.2 กรัมต่อลิตร และ 198 มิลลิลิตรต่อลิตร ตามลำดับ หลังการเคลือบเมมเบรนทุกชนิดแสดงสมบัติดังนี้ ค่าการนำโปรตอนสูงกว่าก่อนเคลือบ ยอมให้เมทานอลที่ความเข้มข้นเท่ากับ 2 และ 5 โมลาร์ เท่านั้นแพร่ผ่านเมมเบรนเช่นเดียวกับก่อนเคลือบ โดยมีค่าความเข้มข้นของเพอร์มิเอตเมทานอลอยู่ในช่วง 0.4 - 0.5 โมลาร์ ที่ทั้งสองความเข้มข้นทั้งก่อนและหลังเคลือบ ค่าการซึมผ่านของแก๊สออกซิเจนสูงขึ้นเมื่ออุณหภูมิสูงขึ้นแต่ต่ำกว่าก่อนเคลือบที่สภาวะอุณหภูมิเดียวกัน เลือกใช้เมมเบรนแบบโดปของแบบมีการเชื่อมขวางที่ให้ค่าการนำโปรตอนสูงสุดเท่ากับ 3.97x10-3±7.99x10-6 ซีเมนส์ต่อเซนติเมตร นำมาเตรียมเป็นหน่วยเมมเบรนและอิเล็กโทรดที่สภาวะการอัดที่อุณหภูมิ 60 องศาเซลเซียส ความดัน 35 กิโลกรัมต่อตารางเซนติเมตร เป็นเวลา 2 นาที ศึกษาสมรรถนะเซลล์เชื้อเพลิงเดี่ยวที่ความเข้มข้นเมทานอล 2, 5, 10, 15, 20 โมลาร์ และความเข้มข้นสูงสุดที่จำหน่าย (24.8 โมลาร์) พบว่าค่าศักย์ไฟฟ้าวงจรเปิดมีค่าเพิ่มขึ้นจาก 0.437 เป็น 0.513 และ 0.532 โวลท์ เมื่อความเข้มข้นของเมทานอลเพิ่มขึ้นจาก 2 เป็น 5 และ 10 โมลาร์ ตามลำดับ โดยมีค่าความหนาแน่นกำลังสูงสุดที่ความเข้มข้นดังกล่าวเท่ากับ 0.9±3.1x10-3, 1.0±9.5x10-3 และ 1.7±1.2x10-3 มิลลิวัตต์ต่อตารางเซนติเมตร ตามลำดับ
DOI: 10.14457/cu.the.2014.475
title: การคัดเลือกและการผลิตไลเพสของจุลินทรีย์ชอบร้อนชนิดลิโพไลติกจากบ่อน้ำพุร้อนในภาคเหนือของประเทศไทย

description: วัตถุประสงค์ของงานวิจัยนี้เพื่อคัดเลือกจุลินทรีย์ลิโพไลติกชอบร้อนจากบ่อน้ำพุร้อนทางภาคเหนือของประเทศไทยเพื่อนำมาประยุกต์ใช้ในอุตสาหกรรมการย่อยน้ำมันและไขมัน จากการเก็บตัวอย่างตะกอนดิน 31 ตัวอย่างและตัวอย่างน้ำ 13 ตัวอย่างจากบ่อน้ำพุร้อนทางภาคเหนือ เมื่อนำมาคัดแยกบนอาหารเลี้ยงเชื้อกึ่งแข็งไตรบิวไทรินและโรดามีน บี ที่อุณหภูมิ 45 องศาเซลเซียส สามารถคัดเลือกจุลินทรีย์ลิโพไลติกชอบร้อนได้ทั้งสิ้น 23 ไอโซเลต พบว่าเป็นแบคทีเรียทั้งหมด เมื่อนำมาวัดค่ากิจกรรมของเอนไซม์โดยใช้พารา-ไนโตรฟีนิลลอเรตเป็นสารตั้งต้น พบว่าไอโซเลต DK3-2 และ ไอโซเลต DK3-3 จากบ่อน้ำพุร้อนดอยสะเก็ด จังหวัดเชียงใหม่ ประเทศไทย มีค่ากิจกรรมจำเพาะของไลเพสมากที่สุดเป็น 2.34±0.05 และ 2.15±0.02 ยูนิตต่อมิลลิกรัมโปรตีนตามลำดับ ดังนั้นจึงเลือกไอโซเลต DK3-2 และ DK3-3 เมื่อทำการหาภาวะที่เหมาะสมต่อการผลิตไลเพสในอาหารที่ชักนำที่มีน้ำมันปาล์มเป็นส่วนประกอบ พบว่าทั้งสองไอโซเลตสามารถผลิตไลเพสได้ดีที่สุดที่อุณหภูมิ 45 องศาเซลเซียส ค่าความเป็นกรดด่างที่เหมาะสมต่อการผลิตไลเพสในอาหารเลี้ยงเชื้อ 7.0 เป็น เวลา 24 ชั่วโมง มีค่ากิจกรรมจำเพาะของไลเพสเท่ากับ 3.59±0.06 และ 3.49±0.05 ยูนิตต่อมิลลิกรัมโปรตีนตามลำดับ เมื่อทำการศึกษาแหล่งคาร์บอนเหนี่ยวนำในอาหารเลี้ยงเชื้อต่อการผลิตไลเพสของแบคทีเรียไอโซเลต DK3-2 และ DK3-3 โดยการแทนที่น้ำมันปาล์มด้วยน้ำมันชนิดต่างๆ พบว่าสามารถผลิตไลเพสได้ดีที่สุดเมื่อมีน้ำมันรำข้าวเป็นสารเหนี่ยวนำ แสดงว่าสามารถช่วยให้เกิดการสังเคราะห์เอนไซม์ได้มากขึ้น มีค่ากิจกรรมจำเพาะสูงสุดเท่ากับ 6.16±0.02 และ 5.86±0.09 ยูนิตต่อมิลลิกรัมโปรตีนตามลำดับ จากนั้นศึกษาลักษณะสมบัติของไลเพสที่ได้ พบว่ามีภาวะที่เหมาะสมต่อการทำงานที่อุณหภูมิ 80 องศาเซลเซียส ค่าความเป็นกรดด่าง 7.0 และมีความเสถียรที่อุณหภูมิ 65 องศาเซลเซียส เป็นเวลา 30 นาที ที่ความเป็นกรดด่าง 8.0 เป็นเวลา 24 ชั่วโมง เมื่อทำการส่งวิเคราะห์หาลำดับเบสแล้วนำผลที่ได้มาเทียบกับ 16S rDNA ของแบคทีเรียในฐานข้อมูล GenBank database พบว่าแบคทีเรียลิโพไลติกทั้งสอง DK3-2 และ DK3-3 คือ Pseudomonas boreopolis
DOI: 10.14457/cu.the.2014.698
title: ประสบการณ์การเป็นพยาบาลวิชาชีพที่ปฏิบัติงานในห้องตรวจสวนหัวใจและหลอดเลือด

description: การวิจัยครั้งนี้มีวัตถุประสงค์ เพื่อบรรยายประสบการณ์การเป็นพยาบาลวิชาชีพที่ปฏิบัติงานในห้องตรวจสวนหัวใจและหลอดเลือด โดยใช้ระเบียบวิธีวิจัยแบบปรากฏการณ์วิทยาการตีความ ตามแนวคิดของ Heidegger คัดเลือกผู้ให้ข้อมูลแบบเฉพาะเจาะจง โดยผู้ให้ข้อมูล คือ พยาบาลวิชาชีพที่ปฏิบัติงานในห้องตรวจสวนหัวใจและหลอดเลือด จำนวน 10 ราย เก็บรวบรวมข้อมูลโดยการสัมภาษณ์แบบเจาะลึก และการบันทึกเทป ร่วมกับการบันทึกภาคสนาม นำข้อมูลที่ได้มาถอดความแบบคำต่อคำ และวิเคราะห์ข้อมูลโดยวิธีการตีความของ van Manen ผลการศึกษาประสบการณ์การเป็นพยาบาลวิชาชีพที่ปฏิบัติงานในห้องตรวจสวนหัวใจและหลอดเลือด แบ่งเป็น 5 ประเด็นหลัก ดังนี้ 1. เหตุผลที่ทำงานเป็นพยาบาลห้องสวนหัวใจ ประกอบด้วย 2 ประเด็นย่อย ได้แก่ 1.1) ต้องการวันหยุดที่แน่นอน ได้พักผ่อน ทำกิจกรรมกับครอบครัว และ 1.2) ชอบงานท้าทายความสามารถ มีโอกาสเรียนรู้สิ่งใหม่ๆ 2. ปรับตัวกับงาน ด้วยการฝึกฝนและสนใจใฝ่ศึกษา ประกอบด้วย 3 ประเด็นย่อย ได้แก่ 2.1) เรียนรู้การดูแลคนไข้ สนใจภาวะแทรกซ้อน 2.2) อุปกรณ์ต้องจำได้ แพทย์อาจเรียกใช้ไม่เหมือนกัน และ 2.3) ทำงานกับหัวใจ ต้องว่องไว รู้ให้ทันการเปลี่ยนแปลง 3. อุบัติเหตุเกิดขึ้นได้ในการทำงานกับหัตถการห้องสวนหัวใจ ประกอบด้วย 2 ประเด็นย่อย ได้แก่ 3.1) เข็มตำ มีดบาด อาจติดเชื้อจากคนไข้ 3.2) ทำงานไม่ใส่ใจ เครื่องมืออาจไปทำร้ายผู้ร่วมงาน 4. ทำงานกับรังสี มีผลร้ายต่อร่างกายและจิตใจ ประกอบด้วย 5 ประเด็นย่อย ได้แก่ 4.1) ปวดหลัง-คอ-ไหล่ จากการใส่เสื้อตะกั่ว 4.2) ดวงตามืดมัว มองไม่เห็นอาจเป็นต้อกระจก 4.3) เม็ดเลือดขาวตกเม็ดเลือดแดงต่ำ ต้องคอยตรวจซ้ำประจำทุกปี 4.4) มีติ่งเนื้อที่คอ อก หน้า และมีฝ้าขึ้นกระจาย และ 4.5) ใจเริ่มกังวล กลัวตนจะเป็นโรคมะเร็ง 5. เครียดกับงาน สวัสดิการและคน จนไม่มีใจให้กับงาน ประกอบด้วย 3 ประเด็นย่อย ได้แก่ 5.1) อัตรากำลังไม่พอเปลี่ยน ให้หมุนเวียนคนทำงาน 5.2) สวัสดิการมีน้อย คนเริ่มถอยเปลี่ยนงานใหม่ และ 5.3) มาตรการความปลอดภัย ไม่ส่งเสริมให้ห่างไกลความเสี่ยง จากผลการศึกษานี้ทำให้เข้าใจประสบการณ์การเป็นพยาบาลวิชาชีพที่ปฏิบัติงานในห้องตรวจสวนหัวใจและหลอดเลือด ซึ่งผู้บริหารทางการพยาบาลสามารถนำข้อมูลนี้ไปวางแผนในด้านการป้องกันความเสี่ยง และความปลอดภัยในการทำงานของพยาบาลต่อไป
DOI: 10.14457/cu.the.2014.699
title: ความพร้อมเพื่อรองรับการเปิดประชาคมเศรษฐกิจอาเซียนของพยาบาลวิชาชีพ โรงพยาบาลเอกชน

description: การวิจัยครั้งนี้มีวัตถุประสงค์เพื่อศึกษาระดับความพร้อมเพื่อรองรับการเปิดประชาคมเศรษฐกิจอาเซียนและเปรียบเทียบความพร้อมเพื่อรองรับการเปิดประชาคมเศรษฐกิจอาเซียน จำแนกตามอายุ ระดับการศึกษา และประสบการณ์การทำงานของพยาบาลวิชาชีพ โรงพยาบาลเอกชน กรุงเทพมหานคร ขนาดตัวอย่างที่ศึกษา 339 คน ใช้วิธีสุ่มตัวอย่างแบบง่าย เครื่องมือวิจัยคือ แบบสอบถามความพร้อมเพื่อรองรับการเปิดประชาคมเศรษฐกิจอาเซียน 7 ด้าน ได้แก่ 1) ความรู้และความคืบหน้าเกี่ยวกับประชาคมเศรษฐกิจอาเซียน 2) ภาษาอังกฤษและภาษาอาเซียน 3) การพยาบาลข้ามวัฒนธรรม 4) เทคโนโลยีและนวัตกรรมการรักษาขั้นสูง 5) กฎเกณฑ์ข้อบังคับเกี่ยวกับการประกอบวิชาชีพการพยาบาลในประเทศอาเซียน 6) การดูแลผู้ป่วยโรคอุบัติใหม่ 7) การทำงานร่วมกับสหวิชาชีพต่างชาติ แต่ละด้านแบ่งเป็น 2 ส่วน ได้แก่ ความรู้และพฤติกรรมความพร้อม ผ่านการตรวจสอบความตรงตามเนื้อหาจากผู้เชี่ยวชาญ และวิเคราะห์ค่าความเที่ยงโดยการคำนวณค่าสัมประสิทธิ์แอลฟาของครอนบาค แบบวัดความรู้มีค่าความเที่ยงระหว่าง .69-.80 ส่วนพฤติกรรมความพร้อมมีค่าความเที่ยงระหว่าง .71-.82 ใช้สถิติพรรณนาวิเคราะห์ข้อมูลส่วนบุคคลและระดับความพร้อมเพื่อรองรับการเปิดประชาคมเศรษฐกิจอาเซียน เปรียบเทียบความพร้อมเพื่อรองรับการเปิดประชาคมเศรษฐกิจอาเซียนจำแนกตาม อายุ ระดับการศึกษา และประสบการณ์การทำงานโดยใช้สถิติทดสอบค่าที (Independent t-test) และสถิติวิเคราะห์ความแปรปรวนทางเดียว (One Way ANOVA) ผลการวิจัยพบว่า กลุ่มตัวอย่างสามารถตอบคำถามด้านที่ 2 และ 4 ได้ถูกต้องมากกว่าร้อยละ 75 ส่วนด้านอื่นๆ ตอบได้ถูกต้องร้อยละ 50-75 พฤติกรรมความพร้อมทุกด้านอยู่ในระดับปานกลาง ผลการเปรียบเทียบพบว่า อายุ ระดับการศึกษา และประสบการณ์การทำงานที่แตกต่างกันมีความรู้และพฤติกรรมความพร้อมแตกต่างกันอย่างมีนัยสำคัญทางสถิติที่ระดับ .05 ยกเว้นพฤติกรรมความพร้อมด้านที่ 2 พบว่าไม่แตกต่างกันตามระดับอายุที่แตกต่างกัน และพฤติกรรมความพร้อมด้านที่ 5 พบว่าไม่แตกต่างกันตามระดับอายุและระดับการศึกษาที่แตกต่างกัน ดังนั้น องค์กรพยาบาลควรเร่งพัฒนาความรู้ความสามารถของพยาบาลวิชาชีพให้มีความพร้อมในทุกๆด้าน เพื่อรองรับการเปิดประชาคมเศรษฐกิจอาเซียน
DOI: 10.14457/cu.the.2014.700
title: การพัฒนาขอบเขตเนื้อหาการส่งเสริมภาวะผู้นำในการจัดการสาธารณภัยของพยาบาล

description: การวิจัยครั้งนี้มีวัตถุประสงค์เพื่อศึกษาภาวะผู้นำในการจัดการสาธารณภัยของพยาบาลโดยใช้เทคนิคเดลฟาย และศึกษาความเป็นไปได้ของขอบเขตเนื้อหาการส่งเสริมภาวะผู้นำในการจัดการสาธารณภัยของพยาบาล ผู้ให้ข้อมูลเป็นกลุ่มผู้เชี่ยวชาญที่มีประสบการณ์การทำงานด้านสาธารณภัยจำนวน 23 คน ประกอบด้วย ผู้มีส่วนเกี่ยวข้องด้านนโยบายการจัดการสาธารณภัย 2 คน นักวิชาการ/อาจารย์พยาบาล 7 คน ผู้บริหารการพยาบาล 8 คน และผู้ปฏิบัติการพยาบาล 6 คน เครื่องมือที่ใช้ในการวิจัยเป็นแบบสอบถามที่ผู้วิจัยสร้างขึ้น รอบที่ 1 เป็นแบบสอบถาม/แบบสัมภาษณ์กึ่งโครงสร้างชนิดปลายเปิด รอบที่ 2 และรอบที่ 3 เป็นแบบสอบถามมาตราส่วนประมาณค่า 5 ระดับ และเครื่องมือประเมินความเป็นไปได้ในการนำไปใช้ของขอบเขตเนื้อหาการส่งเสริมภาวะผู้นำในการจัดการสาธารณภัยของพยาบาล โดยสอบถามนักวิชาการ/อาจารย์พยาบาล และผู้บริหารจำนวน 5 คน วิเคราะห์ข้อมูลโดยใช้สถิติค่ามัธยฐานและค่าพิสัยระหว่างควอไทล์ ค่าเฉลี่ยและส่วนเบี่ยงเบนมาตรฐาน ผลการวิจัยพบว่าภาวะผู้นำในการจัดการสาธารณภัยของพยาบาล ตามความคิดเห็นที่สอดคล้องกันของกลุ่มผู้เชี่ยวชาญ ประกอบด้วย 3 ด้านหลัก 52 ข้อรายการ ดังนี้ ด้านที่ 1 ความรู้ในการจัดการสาธารณภัย ประกอบด้วย 3 ด้านรอง มี 12 ข้อรายการ ได้แก่ 1) ความรู้ด้านสาธารณภัย 2) ความรู้ด้านการพยาบาลฉุกเฉิน และ 3) ความรู้ทั่วไป ด้านที่ 2 การจัดการสาธารณภัย แบ่งเป็น 4 ระยะ มี 22 ข้อรายการ ได้แก่ 1) ระยะการป้องกันและลดความเสี่ยง 2) ระยะการเตรียมพร้อม 3) ระยะรับสาธารณภัย และ 4) ระยะการฟื้นฟูภายหลังเกิดสาธารณภัย ด้านที่ 3 กลยุทธ์การนำในการจัดการสาธารณภัยของพยาบาล ประกอบด้วย 5 ด้านรอง มี 18 ข้อรายการ ได้แก่ 1) การสื่อสาร 2) การประสานงาน 3) การตัดสินใจ 4) การทำงานเป็นทีม และ 5) การแก้ปัญหา ผลการศึกษาความเป็นไปได้ในการนำไปใช้ของขอบเขตเนื้อหาการส่งเสริมภาวะผู้นำในการจัดการสาธารณภัยของพยาบาล พบว่าขอบเขตเนื้อหาการส่งเสริมภาวะผู้นำในการจัดการสาธารณภัยของพยาบาลมีความเป็นไปได้ในระดับมากที่สุด 5 ด้าน มี 25 ข้อรายการ ดังนี้ 1) ความรู้ด้านสาธารณภัย 2) บทบาทพยาบาลในการจัดการสาธารณภัยทั้ง 4 ระยะ 3) ความรู้ด้านการพยาบาลฉุกเฉิน 4) กลยุทธ์การนำของพยาบาลในการจัดการสาธารณภัย และ 5) การฝึกสถานการณ์จำลองบนโต๊ะ
DOI: 10.14457/cu.the.2014.701
title: การรับรู้ประสบการณ์ด้านจิตใจของพนักงานภายหลังได้รับการปรึกษาเชิงจิตวิทยาแนวพุทธ

description: การวิจัยครั้งนี้มีวัตถุประสงค์เพื่อศึกษาประสบการณ์ด้านจิตใจของพนักงานภายหลังได้รับบริการปรึกษาเชิงจิตวิทยาแนวพุทธผ่านมุมมองการรับรู้ของผู้ให้ข้อมูลผู้ซึ่งเป็นเจ้าของประสบการณ์ดังกล่าว โดยใช้ระเบียบวิธีวิจัยเชิงคุณภาพแบบปรากฎการณ์วิทยาร่วมกับวิธีวิจัยเชิงปริมาณแบบมาตรพหุมิติ (Multidimensional scaling: MDS) และการวิเคราะห์กลุ่มแบบขั้นตอน เพื่อแสดงในรูปแบบแผนที่มโนทัศน์ (Concept map) ผู้ให้ข้อมูลเป็นพนักงานบริษัทที่ได้รับบริการปรึกษาเชิงจิตวิทยาแนวพุทธ จำนวน 8 ราย (ชาย 2 รายและหญิง 6 ราย) ที่ผ่านเกณฑ์การคัดเลือกแบบเฉพาะเจาะจง (Purposive sampling) ตามเกณฑ์ที่กำหนด ผู้วิจัยเก็บข้อมูล 2 ส่วนคือการสัมภาษณ์เชิงลึกและการจัดบัตรคำเข้าประเภท (Card sorting) ผลการวิจัยพบประสบการณ์ของพนักงาน 9 ประเด็นหลักดังนี้ (1) การช่วยเหลือของนักจิตวิทยาการปรึกษา (2) การรับรู้บรรยากาศที่เกิดขึ้นในขณะพูดคุยปรึกษา (3) ความรู้สึกปลอดภัยในการพูดคุยปรึกษา (4) การกำหนดรู้ในตัวปัญหา (5) กระบวนการคลี่คลายปัญหาภายในตน (6) ผลที่เกิดขึ้นจากกระบวนการปรึกษา (7) ปัจจัยที่ยกระดับสภาวะใจของผู้มาปรึกษา (8) การอยู่ร่วมกับผู้อื่นได้อย่างกลมกลืนของผู้มาปรึกษา และ (9) การปรึกษาเชิงจิตวิทยาเป็นประโยชน์ต่อพนักงานที่มาปรึกษา ผลการวิจัยครั้งนี้สามารถนำมาใช้เป็นแนวทางในการทำความเข้าใจการประสบการณ์ด้านจิตใจของพนักงานที่ได้รับบริการปรึกษาเชิงจิตวิทยาแนวพุทธเพื่อส่งเสริมสุขภาวะและยังใช้เป็นข้อมูลพื้นฐานสำหรับนักจิตวิทยาการปรึกษาแนวพุทธที่จะทำงานกับผู้มาปรึกษาต่อไปอีกด้วย
DOI: 10.14457/cu.the.2014.702
title: ความต้องการจำเป็นด้านสมรรถภาพทางกายของนักกีฬาเซปักตะกร้อ

description: การวิจัยครั้งนี้มีวัตถุประสงค์เพื่อศึกษาความต้องการจำเป็นด้านสมรรถภาพทางกาย และกำหนดระดับความต้องการจำเป็นด้านสมรรถภาพทางกายของกีฬาเซปักตะกร้อ โดยใช้เทคนิควิธีวิจัยแบบเดลฟาย ผู้ให้ข้อมูลคือ ผู้เชี่ยวชาญด้านกีฬาเซปักตะกร้อ จำนวน 19 คน ดำเนินการเก็บข้อมูล 3 รอบ รอบที่ 1 เป็นแบบสัมภาษณ์ รอบที่ 2 และรอบที่ 3 เป็นแบบสอบถามปลายปิดมาตราส่วนประมาณค่า 5 ระดับ นำข้อมูลที่ได้จากผู้เชี่ยวชาญในรอบที่ 3 มาวิเคราะห์สรุปผลการศึกษา โดยหาค่ามัธยฐาน (Median: Md) ค่าพิสัยระหว่างควอไทล์ (Interquartile range: IR) และค่าสัมบูรณ์ความแตกต่างระหว่างค่ามัธยฐานกับค่าฐานนิยม (|Md-Mo|) เพื่อสรุปผลการวิจัย ผลการวิจัยพบว่า 1. ผลการวิจัยพบความต้องการจำเป็นด้านสมรรถภาพทางกายเกี่ยวกับ องค์ประกอบของสมรรถภาพทางกายด้านกล้ามเนื้อ ได้แก่ 1) ความแข็งแรงของกล้ามเนื้อ 2) ความทนทานของกล้ามเนื้อ 3) พลังของกล้ามเนื้อ 4) ความอ่อนตัว 5) การทรงตัว 6) การทำงานประสานกันระหว่างระบบประสาทกับกล้ามเนื้อ 7) เวลาปฏิกิริยา 8) ความไว 9) ความคล่องแคล่วว่องไว 10) ความเร็ว และ องค์ประกอบสมรรถภาพทางกายด้านระบบพลังงาน ได้แก่ 1) ระบบพลังงานแบบไม่ใช้ออกซิเจน 2) ระบบพลังงานแบบใช้ออกซิเจน ตามลำดับ 2. ระดับความต้องการจำเป็นด้านสมรรถภาพทางกายในภาพรวมพบว่า ผู้เชี่ยวชาญมีการรับรู้ถึงระดับความต้องการจำเป็นด้านสมรรถภาพทางกายที่สอดคล้องกันทุกข้อ คือ มีค่าสัมบูรณ์ความแตกต่างระหว่างค่ามัธยฐานกับค่าฐานนิยมน้อยกว่าหรือเท่ากับ 1.00 (|Md-Mo| ≤ 1.00) และค่าพิสัยระหว่างควอไทล์น้อยกว่าหรือเท่ากับ 1.50 (IR ≤ 1.50) และเรียงระดับความต้องการจำเป็นด้านสมรรถภาพทางกายตามค่ามัธยฐาน พบว่า สมรรถภาพทางกายด้านกล้ามเนื้อ 3 อันดับแรก ที่มีระดับความต้องการจำเป็นอยู่ในระดับสูง ได้แก่ ความอ่อนตัว, การทำงานประสานกันระหว่างระบบประสาทกับกล้ามเนื้อ, พลังของกล้ามเนื้อ (Md = 4.97, 4.94, 4.89) ตามลำดับ และสมรรถภาพทางกายด้านระบบพลังงาน พบว่าระบบพลังงานแบบไม่ใช้ออกซิเจนมีระดับความต้องการจำเป็นอยู่ในระดับสูง (Md=4.71) และระบบพลังงานแบบใช้ออกซิเจน อยู่ในระดับกลาง (Md=3.45) ตามลำดับ
DOI: 10.14457/cu.the.2014.704
title: จากหยาดน้ำตาสู่หยดน้ำหมึก : ความรุนแรง บาดแผล และการเยียวยาในนวนิยายของดาชา มาราอินี

description: วิทยานิพนธ์ฉบับนี้มีวัตถุประสงค์เพื่อศึกษาความรุนแรงที่เกิดขึ้นกับตัวละครผู้หญิงในบริบทของสังคมอิตาเลียนผ่านการวิเคราะห์นวนิยายหกเรื่องของดาชา มาราอินี นักเขียนสตรีร่วมสมัยชาว อิตาเลียนผู้ที่มีความโดดเด่นในการตีแผ่ประสบการณ์ของผู้หญิงที่ใช้ชีวิตภายใต้กรอบสังคมปิตาธิปไตย จากการศึกษาพบว่าอุดมการณ์ปิตาธิปไตยที่ครอบงำสังคมอิตาเลียนอยู่นั้นเป็นปัจจัยสำคัญที่ทำให้เกิดความรุนแรงต่อผู้หญิง ประสบการณ์ความรุนแรงที่ตัวละครผู้หญิงได้รับทั้งจากการกดขี่ทางเพศในชีวิตประจำวันและจากการถูกล่วงละเมิดทางเพศส่งผลกระทบต่อจิตใจของพวกเธอจนกลายเป็นบาดแผลทางใจนอกเหนือไปจากบาดแผลทางกาย โดยบาดแผลทางใจนั้นมีความซับซ้อนและมิสามารถแสดงออกมาได้อย่างตรงไปตรงมาดังบาดแผลทางกายที่ปรากฏให้เห็นเป็นที่ประจักษ์ได้ด้วยสายตา ความซับซ้อนและย้อนแย้งของบาดแผลเป็นผลมาจากลักษณะเฉพาะของบาดแผลเองประการหนึ่ง และเป็นผลมาจากปัจจัยทางสังคมอีกประการหนึ่ง ดังนั้น การศึกษาและทำความเข้าใจเรื่องเล่าบาดแผลจึงต้องใส่ใจบริบททางสังคมและวัฒนธรรมโดยไม่ละเลยอารมณ์ความรู้สึกของผู้ประสบเหตุ รวมทั้งต้องตีความอวัจนภาษาควบคู่ไปกับวัจนภาษา ตัวบทวรรณกรรมที่นำมาศึกษาในวิทยานิพนธ์ฉบับนี้ยังสื่อให้เห็นพันธกิจของนักเขียนที่มีต่อผู้หญิงโดยอาศัยเรื่องเล่าเป็นการเยียวยาบาดแผลและเสริมพลังผ่านการสร้างชุมชนของผู้หญิงที่แบ่งปันประสบการณ์อันเจ็บปวดร่วมกันด้วย
DOI: 10.14457/cu.the.2014.705
title: การวิเคราะห์การอ้างถึงในวิทยานิพนธ์สาขาการจัดการด้านโลจิสติกส์ของจุฬาลงกรณ์มหาวิทยาลัย

description: การวิจัยเชิงเอกสารนี้เป็นการวิเคราะห์การอ้างถึงเพื่อศึกษารายการอ้างอิง จำนวนทั้งหมด 3,505 รายการ ในวิทยานิพนธ์ปริญญามหาบัณฑิตสาขาการจัดการด้านโลจิสติกส์ของจุฬาลงกรณ์มหาวิทยาลัย ตั้งแต่ปีการศึกษา 2547 ถึง 2554 จำนวน 150 เล่ม ในด้านประเภท เนื้อหา ภาษา อายุ และความถี่ของรายการที่ถูกอ้างถึง โดยใช้แบบบันทึกข้อมูลเป็นเครื่องมือในการเก็บรวบรวมข้อมูลจากรายการอ้างอิงท้ายเล่มวิทยานิพนธ์ ผลการศึกษา พบว่า ทรัพยากรสารนิเทศที่ได้รับการอ้างถึงในวิทยานิพนธ์ปริญญามหาบัณฑิตสาขาการจัดการด้านโลจิสติกส์ จุฬาลงกรณ์มหาวิทยาลัยจำนวนสูงสุด คือ หนังสือ (ร้อยละ 31.61) มีเนื้อหาเกี่ยวกับการจัดการ (ร้อยละ 36.09) มีอายุอยู่ในช่วง 5 ปีหรือต่ำกว่า (ร้อยละ 51.98) และส่วนใหญ่เป็นภาษาอังกฤษ (ร้อยละ 52.27) สำหรับวารสารที่ถูกอ้างถึงจำนวนสูงสุดในวิทยานิพนธ์ คือ The International Journal of Physical Distribution & Logistics Management และหนังสือที่ถูกอ้างถึงสูงสุด คือ การจัดการโลจิสติกส์ แปลโดย กมลชนก สุทธิวาทนฤพุฒิ และคณะ